**Månedsrapport januar 2025 – Blåveisen**

Fagområde: Antall, rom og form

Vi startet dette året med et nytt barn på avdelingen som flyttet over fra Skogstjerna. Så nå er vi totalt 18 barn på avdelingen. Ved siden av lek, omsorg og ulike aktiviteter så har vi også denne måneden tatt godt imot den nye.

Det var en stor glede for barna da januar måneden kunne gi oss masse snø å leke i. Når vi har vært ute har det vært mye lek med og i snøen. Vi har akt på rumpeakebrett og matter, bygget snøhule, malt i snøen, laget snøkaker, snømenn og mye mer.

10. januar hadde vi vinteraktivitetsdag med mye lek og gøy. Da fikk alle barna på seg et nummer på dressen som var deltagernummeret deres. Vi varmet opp med Vennefloka dansen med Wenche som danseinstruktør, og fortsatte med skilek, aking og kjøring med små bober. Det var også disko ved båten, så de som ville danse kunne komme å danse litt.

Interessen for planeter dukket opp fra barna, så dette tok vi tak i og har funnet fram litt bilder og snakket med barna om solsystemet. Dette er et tema vi skal ha med oss i månedene framover så lenge interessen er der😊

Fokuset vårt har vært antall, rom og form, og i rammeplanen står det at dette omfatter *lekende og undersøkende arbeid med sammenligning, sortering, plassering, orientering, visualisering, former, mønster, tall, telling og måling.* Dette har vi gjort i ulike aktiviteter med bøker, konkreter, klosser, duplo, biler, pet shop, blyanter, klipping, tegning, rollelek og mye mer.

Vi hadde også en **ha med** dag i januar. Hvor alle barna kunne ha med seg en leke som fikk plass i sekken. Det var mye fin lek med lekene som de hadde med, og de aller fleste klarte også å dele leken sin med andre barn.

I februar er det samenes nasjonaldag, så vi har allerede i januar hatt fokus på samene. Vi har sett på flagget deres, telt til ti på samisk, hatt formingsaktiviteter med fargene rød, gul, blå og grønn som er fargene i det samiske flagget.